Apunta't a l'estiu, una interessant proposta per als xiquets d'Alaquàs
17/08/2004 11:04:00

# Apunta't a l'estiu, una interessant proposta per als xiquets d'Alaquàs

*   17/08/2004 11:04:00
*   [Imprimir](#)
*   Compartir
*    https://www.alaquas.org/documento.asp?id\_do=9333

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F9333%2F1&title=Ajuntament%20d%27Alaqu%C3%A0s.%20Prensa.Apunta%27t%20a%20l%27estiu%2C%20una%20interessant%20proposta%20per%20als%20xiquets%20d%27Alaqu%C3%A0s)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/9333/1";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2004/2/9333/9333_Form_4.jpg)](https://www.alaquas.org/ficheros/documentos/2004/2/9333/9333_Form_10.jpg "<a href='https://www.alaquas.org/ficheros/documentos/2004/2/9333/9333_Form_10.jpg' target=_blank><i class='fa fa-external-link' aria-hidden='true'></i>.Apunta't a l'estiu, una interessant proposta per als xiquets d'Alaquàs</a>")

*   Traducido automaticamente con [Apertium](http://www.apertium.org/): Actualmente no disponemos de la versión traducida de este documento, le presentamos una versión traducida automáticamente, si quiere ver los documentos en el idioma original haga click [aquí](\documento.asp?id_do=9333&idioma=1&autotraduce=0)

L'escola d'estiu continua les seues activitats en aquest mes d'agost al col·legi González Gallarza

El programa Apunta't a l'estiu organitzat per l'Ajuntament d'Alaquàs està desenvolupant el segon torn de l'estiu des que va començar el passat mes de juliol. Al mes d'agost les activitats tindran lloc al col·legi González Gallarza.

Un total de 115 xiquetes i xiquets d'entre 3 i 16 anys, repartits en diferents grups, formen part d'aquest torn. Tenen a la seua disposició diversos tallers de fotografia, cuina, manualitats i premsa. També poden gaudir dels contacontes, les activitats d'animació a la lectura i els videofòrums. Per descomptat, les activitats esportives i les eixides a la piscina municipal ocupen un lloc destacat. Aquestes són algunes de les activitats que ofereix l'escola d'estiu d'enguany.

L'objectiu d'aquest programa promogut per l'Ajuntament d'Alaquàs és proporcionar un lloc de trobada on educar les i els xiquets a través de tot tipus d'activitats lúdiques, culturals i esportives. Aquestes activitats pretenen ser una continuació al treball que fan les ludoteques i els centres oberts al llarg de tot l'any.

Des d'aquesta escola es fa un treball complet perquè no sols es busca la diversió del menut sinó que també es vol trobar la seua autonomia. Per això, es controlen els espais, sense tancar els grups, i es fan assembles diàries a l'inici de les activitats per aclarir les normes bàsiques.

D'altra banda, l'escola compta amb l'atenció d'una persona del Gabinet Pedagògic i, a més, hi ha una integració de xiquets amb minusvalidesa.

L'Ajuntament d'Alaquàs ha posat també a disposició de les i els veïns l'Escola Matinera, que obri les seus portes de 7 a 10 del matí.